**Hva skjedde i Desember?:**

**Månedens eventyr/Tema:**

* Skinnvotten
* Hakkebakkeskogen

**Månedens bøker:**

* Skinnvotten
* Hakkebakkeskogen

**Praktiske opplysninger:**

* HUSK å merke ALT! (regntøy, sko, klær, smokker, tepper, matbokser ++++)
* Frokost vil være på Lille My fra 07.00-08.00
* Barnehagen sine telefonnr.

94832297 (Knerten)

* Ta med drikkeflaskene hjem hver dag til vask/oppfylling
* Husk og ha på klær i barnehagen som tåler en barnehagedag.

**Bursdager:**

* 28.01 Amara 3 år Hurraaaaaaa 😊

I Desember har store deler av tiden gått med på formingsaktiviteter, som maling, baking og julegaver. Det er også mange festligheter i desember, vi har blant annet hatt Nissefest, Lucia feiring, Julebord og gått på nissejakt! I desember leste vi bukkene bruse og julenissen. Den hadde vi både på lydbok og bok, og vi fikk øve litt på å lytte. I samling smakte vi, og sanset på mange ulike ting. Barna har vært kjempe flinke under samlingen, vi har sunget, danset og hengt opp hjerte.

**Språklek:** Vi har jobbet med flere områder i språklek i løpet av Desember måned. Lytte-appen har barna vært ivrige tilhengere av. Ord og begreper er brukt mye i spill som villkatten og lotto. Barna synes det er moro å spille spill, hjelper hverandre og øver på å vente på tur.

**Januar:**

I januar vil vi fortsette å dele inn i smågrupper, og vi vil også komme i gang med litt flere turer. Første dagene vil vi bruke på å komme oss inn i rutiner igjen etter ferien. Lekemiljøet våres er også veldig forandret, dette er på bakgrunn at vi nå har fått 40% høyere bemanning. Inne på knerten er det større fokus på rollelek, mens konstruksjonslek vil være i fokus inne på Mummi 😊

**Språklek:** Skinnvotten og aktiviteter knyttet til dette vil bli brukt her. Imitere dyrelyder (munnmotorikk), høre på dyrene på lytte-appen, bruke lyd-lotto og lære de ulike tegnene for dyrene i eventyret. Fra språklekboka vil vi begynne med rim. Vi vil bruke mye rim og regler både i tilrettelagte aktiviteter og spontane situasjoner. Vi begynner med enkle rim og vi skal også bruke tøyseord som rimer.

**Mangfold:** I barnehagen skal vi denne måneden jobbe med å ta vare på hverandre, og hva vi ønsker å gjøre for og mot hverandre. Vi er ingen like, og vi skal respektere hverandre for den vi er og der vi kommer fra.

**Hjertesamlinger:** Her deler vi gruppa i 3. Vi skal begynne med aktiviteter hvor det brukes speil. Vi skal se på eget speilbilde, hverandre sitt speilbilde og prate om det vi ser. Hvert barn skal føle seg unikt og samtidig som en del av et fellesskap. Noen av barna har vært gjennom første del av hjertesamlingen da de gikk på Lille My – så det vil også bli aktiviteter rundt følelser. Vi skal bli bedre kjent med følelsene glad, sint, trist, redd og trygg gjennom hverdagsaktiviteter, bøker og dramatisering.

|  |
| --- |
| **Rammeplan:**  Barnehagen skal fremme respekt for menneskeverdet ved å synliggjøre, verdsette og fremme mangfold og gjensidig respekt. Barnehagen skal synliggjøre et mangfold i familieformer og sørge for at alle barn får sin familie speilet i barnehagen |

**Fagområder:**

|  |  |  |  |  |  |  |
| --- | --- | --- | --- | --- | --- | --- |
| **Kommunikasjon, språk og tekst**:  I barnehagen skal barna møte ulike språk, språkformer og dialekter gjennom rim, regler, sanger, litteratur og tekster fra samtid og fortid. | **Kropp, bevegelse, mat og helse:**  Vi skal være aktive og tilstedeværende, støtte og utfordre barna til variert kroppslig lek og anerkjenne barnets mestring | **Kunst, kultur og kreativitet:**  Barna skal støttes i å være aktive og skape egne kunstneriske og kulturelle utrykk. | **Natur, miljø og teknologi:**  Barnehagen skal legge til rette for at barna kan forbli nysgjerrige på naturvitenskapelige fenomener | **Antall, rom og form:**  Vi skal arbeide med å stimulere barnas undring, nysgjerrighet og motivasjon for problemløsning | **Etikk, religion og filosofi:**  Vi skal bidra til at barna får kjennskap til grunnleggende verdier i kristen og humanistisk arv og tradisjon og blir kjent med religioner og livssyn som er representert i barnehagen | **Nærmiljø og samfunn:**  Barna skal erfare at alle får utfordringer og like muligheter til deltakelse |